**Úloha 6.1.1: Vynálezy**

Už tu bolo pár vynálezov, tak skús ešte jeden. Zisti niečo o vynájdení kolieskových korčúľ. Otázka je, kto ich vynašiel, kedy a čo sa stalo pri ich prvom použití. K odpovedi prilož aj adresy webových stránok, kde si našiel odpovede.

**Maximálny počet bodov: 4**

## Úloha 6.1.2: Autonómne autá

Nájdi na internete obrázok autonómneho auta. Stiahni si ho do počítača a pošli ho aj sem spolu s adresou, na ktorej si ho našiel.

**Maximálny počet bodov: 3**

## Úloha 6.1.3: Sci-fi filmy

Viaceré filmy sa už zaoberali témou, kde roboty preberú kontrolu nad ľuďmi a svetom. Zisti názvy aspoň dvoch z nich a nájdi medzi videami ich trailery. Adresy, na ktorých sú tieto videá, sem skopíruj. Pripíš aj názvy filmov a rok ich výroby.

**Maximálny počet bodov: 4**